./data/phi0914/phi00145/phi0914.phi00145.perseus-lat1.xml
Titus Livius (Livy)
sed postquam a rege Perseo				consuli Paulo salutem legit, miserationem omnem stultitia ignorantis fortunam suam				exemit   itaque, quamquam in reliqua parte				litterarum minime regiae preces erant, tamen sine responso ac sine litteris ea				legatio dimissa est   sensit Perseus, cuius nominis				obliviscendum victo esset; itaque alterae litterae cum privati nominis titulo missae				et petiere et impetravere, ut aliqui ad eum mitterentur, cum quibus loqui de statu				et condicione suae fortunae posset   missi sunt tres legati P Lentulus, A PostumiusAlbinus, A Antonius  nihil ea legatione perfectum est Perseo				regium nomen omni vi amplectente, Paulo, ut				se suaque omnia in fidem et clementiam populi Romani permitteret, tendente